als_Latn dik_Latn sag_Latn
Ky segment rrugor do të ketë parametra dhe standarde bashkëkohore dhe do të jetë edhe një faktor ndikues për zhvillimin e zonës, duke u hapur biznese të reja dhe rrjedhimit dhe të vendeve të reja të punës
Kryetari i Bashkisë Kamëz, z. Xhelal Mziu, inspektoi sot punimet që po bëhen në rrugën “Zgjimi”, e cila lidh Valiasin me Laknasin, dy prej lagjeve kryesore të qytetit të Kamzës.
Gjatë inspektimit, z. Mziu u shpreh se ndihej i kënaqur që një tjetër investim i rëndësishëm i shtohet kësaj zone me një popullsi të madhe, duke bërë që banorëve të saj t’u ofrohen kushte më të mira lëvizshmërie, por edhe jetese. Gjithashtu, kreu i Bashkisë u shpreh se ky segment rrugor, nga një problematikë në të kaluarën për banorët, tashmë jo vetëm do të ketë parametra dhe standarde bashkëkohore, por do të jetë edhe një faktor ndikues për zhvillimin e zonës, duke u hapur biznese të reja dhe duke bërë që të shtohen edhe vende pune. Bashkë me rrugën po ndërtohen edhe kanalizimet e ujërave të bardha dhe të zeza, çfarë do të thotë se do të marrin fund edhe problemet shqetësuese dhe më të mprehta të qytetarëve për sa i përket infrastrukturës.
Bashkia Kamëz po e realizon me fondet e veta këtë investim, pas bllokimit që i bëri qeveria përreth dy vjet, duke ngritur edhe akuza dhe duke sulmuar kryebashkiakun Mziu deri edhe me heqjen e lirisë në mënyrë të padrejtë. Është po kjo qeveri që nuk ka financuar asnjë nga projektet e shumta dhe konkurruese që i është dërguar asaj dhe ministrive të linjës në mënyrë të përsëritur për dy vjet.
Ndërkaq, përgjigjja e Bashkisë Kamëz dhe e kreut të saj është vijimi i punës për të pasur sa më shumë investime dhe shërbime cilësore për qytetarët e Kamzës, por edhe të Paskuqanit, për të bërë të mundur zhvillimin e mëtejshëm të infrastrukturës urbane të Bashkisë së re. Ashtu siç është bërë e ditur që në fillim të vitit, dhjetëra investime të parashikuara në buxhetin 2015 janë realizuar dhe të tjera do të realizohen gjatë kësaj periudhe.
als_Latn als_Latn als_Latn als_Latn als_Latn